
Për miratimin e listës paraprake të pronave të paluajtshme publike, shtetërore, që transfErohen, në pronësi ose në përdorim TË bashkisë së pogradecit, qarku korçë

Në mbështetje të nenit 100 të Kushtetutës dhe të neneve 2, 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, me propozimin e Ministrit të Pushtetit Vendor dhe të Decentralizimit, Këshilli i Ministrave

Vendosi:

1. Miratimin e listës paraprake të pronave të paluajtshme publike, shtetërore, që transferohen, në pronësi ose në përdorim të bashkisë së Pogradecit qarku Korçë, e cila i bashkëlidhet këtij vendimi.
Lista paraprake, sipas kërkesave të këshillit të kësaj bashkie, është pjesë e listës së inventarit të pronave të paluajtshme publike, shtetërore që janë në juridiksionin territorial dhe administrativ të bashkisë së Pogradecit, miratuar me vendimin nr.364, datë 5.6.2003 të Këshillit të Ministrave “Për miratimin e listës së inventarit të pronave të paluajtshme shtetërore në bashkinë e Pogradecit”.
2. Ngarkohen Ministria e Pushtetit Vendor dhe e Decentralizimit dhe bashkia e Pogradecit për zbatimin e këtij vendimi.
Ky vendim hyn në fuqi pas botimit në Fletoren Zyrtare.
Kryeministri
Fatos Nano
Lidhja 1

	Numrat rendorë të pronave në listën e inventarit
	Fusha e përdorimit të pronës
	Lloji i transferimit

	106-109
	Prona që përdoren për ushtrimin e funksioneve në fushën e zhvillimit ekonomik.
	Në pronësi

	4-5,7-12,16
	Monumente historike e kulturore dhe buste me interes vendor 
	Në pronësi

	158-170
	Prona që përdoren për realizimin e programeve arsimore.
	Në pronësi

	173,175
	Prona që përdoren për realizimin e funksioneve në shëndetin publik.
	Në pronësi

	1-3,6,13-15,17
	Prona që përdoren për realizimin e veprimtarive sociale-kulturore e sportive.
	Në pronësi

	19-90
	Prona që përdoren për strehim dhe mbrojtje civile.
	Në pronësi

	91-105,110, 113
	Infrastrukturë (rrugë vendore, lulishte) dhe shërbime publike
	Në pronësi

	115-116
	Varrezat publike
	Në pronësi

	111
	Troje dhe hapësira
	Në përdorim

	18
	Prona që përdoren për realizimin e funksioneve sociale.
	Në pronësi

	112
	Toka jo produktive. 
	Në pronësi

	114
	Rrjeti i ndriçimit publik.
	Në pronësi

	119,121-125,127,138-143
	Zyrat e partive politike, shoqatave ose zyra të tjera që ndodhen në ndërtesën e Bashkisë.
	Në pronësi



